[{"text_idx": "#000005", "text": "Dod o hyd i Gwrs"}, {"text_idx": "#000013", "text": "Swyddfa Ymchwil, Arloesi ac Effaith"}, {"text_idx": "#000014", "text": "Defnydd arloesol o therapi\u0308au yn gymorth i bobl yn y gymuned"}, {"text_idx": "#000016", "text": "Pobol yn ymarfer Ymwybyddiaeth Ofalgar yn yr awyr agored.Mae\u2019r Ganolfan Ymwybyddiaeth Ofalgar ym Mhrifysgol Bangor yn enghraifft dda o hyn. Maent wedi ymestyn y defnydd o therapi\u0308au ymwybyddiaeth ofalgar, a ddatblygwyd yn wreiddiol ar gyfer pobl efo iselder, at nifer fawr o ddibenion gwahanol."}, {"text_idx": "#000017", "text": "Mae Ymwybyddiaeth Ofalgar yn ymdriniaeth sy\u2019n cyfuno\u2019r ymennydd a\u2019r corff i helpu pobol i newid y ffordd y maent yn teimlo a meddwl am eu profiadau. Fel yr esbonia Rebecca Crane, Cyfarwyddwr y Ganolfan: \u201cMae hyfforddiant Ymwybyddiaeth Ofalgar yn ymwneud a\u0302 meithrin y gallu i dalu sylw i\u2019r hyn sydd yn digwydd mewn ffyrdd pwrpasol a chytbwys.\u201d"}, {"text_idx": "#000020", "text": "Ers hynny, mae\u2019r Ganolfan wedi addasu\u2019r rhaglen ar gyfer amrediad o sefyllfaoedd, o\u2019i defnyddio yn y dosbarth cynradd fel bod plant yn y meddylfryd iawn i ddysgu, i ddarparu techneg gefnogol ar gyfer pobol efo poen dwys. Ers 2003 mae\u2019r Ganolfan wedi cydweithio efo Ward Alaw yn Ysbyty Gwynedd i gynnig dosbarthiadau Ymwybyddiaeth Ofalgar i bobol sydd efo canser a\u2019u teuluoedd, a bellach mae\u2019n gweithio efo Ysbyty Glan Clwyd."}, {"text_idx": "#000021", "text": "Disgyblion Ysgol Pen y Bryn, Bae Colwyn, yn defnyddio Ymwybyddiaeth Ofalgar yn y dosbarth.\u2018Paws B\u2019 yw\u2019r enw ar yr elfen Ymwybyddiaeth Ofalgar yng nghwricwlwm Ysgol Pen y Bryn, Bae Colwyn. Mae\u2019r enw\u2019n adlewyrchu\u2019r ffaith fod y rhaglen yn dysgu plant bod y meddwl fel ci bach weithiau, yn rhedeg yma ag acw, a bod rhaid ei hyfforddi i ganolbwyntio."}, {"text_idx": "#000023", "text": "\u201cRydym wedi ein syfrdanu sut y mae\u2019r plant wedi cymryd at y peth a gan eu hymateb. Maent yn gwybod eu hunain eu bod angen dod a\u2019u sylw yn o\u0302l i\u2019r dosbarth wedi amser chwarae, er enghraifft. Er eu bod yn ifanc, maent yn gweld y manteision drostynt eu hunain.\u201d"}, {"text_idx": "#000024", "text": "Mae ymchwil yn cael ei wneud mewn ysgolion cynradd ac uwchradd eraill yng ngogledd Cymru er mwyn gwerthuso effeithiau hyfforddiant Ymwybyddiaeth Ofalgar i athrawon a phlant."}, {"text_idx": "#000025", "text": "Hefyd, mae\u2019r Ganolfan wedi bod yn gweithio efo rhieni maeth i ddysgu iddynt y sgiliau i ddygymod a\u0302\u2019r straen sydd ynghlwm wrth y dasg bwysig sydd ganddynt."}, {"text_idx": "#000027", "text": "\u201cNod y rhaglenni yw helpu rhieni maeth i ymdopi a\u0302 gofynion y gwaith a\u2019u lefelau straen eu hunain, fel eu bod yn gallu magu\u2019r plant sydd dan eu gofal yn well.\u201d"}, {"text_idx": "#000028", "text": "\u201cRydym yn asesu effeithiau Ymwybyddiaeth Ofalgar ar lefelau straen y rhieni eu hunain ac ar eu strategaethau ymdopi. Mae gennym ddiddordeb hefyd mewn gweld sut bydd gwella lles rhieni yn effeithio ar blant sydd dan eu gofal.\u201d"}, {"text_idx": "#000029", "text": "Yn yr wyth mlynedd diwethaf, mae tua 2,000 o bobol o ogledd Cymru wedi dilyn cyrsiau ymwybyddiaeth ofalgar sydd yn cefnogi pobol i ffynnu, yn lleihau straen ac yn gwella lles."}, {"text_idx": "#000032", "text": "Mae ganddynt brojectau ar y cyd efo mudiadau lleol eraill yng ngogledd Cymru, ynghyd a\u0302 nifer dramor, ac mae eu gwaith yn cael effaith ar bolisi a darpariaeth gwasanaethau\u2019n lleol yng ngogledd Cymru, yn y Deyrnas Unedig a\u2019r tu hwnt yn Ewrop ac America."}]